
Nr.  852  din 30.03.2026
                                                          P R O C E S  V E R B A L


Incheiat astăzi 30.03.2026 cu ocazia şedinţei ordinare a Consiliului local al comunei Dieci fiind convocată prin Dispoziţia Primarului comunei Dieci nr.30/2026, care a avut loc  la sediul consiliului din Dieci nr.139 A, în sala de ședințe /prin mijloace de comunicare la distantă (polycomm, whats-app video, zoom s.a. )
Dna Boda Claudia Sînziana, funcționar public cu atribuții delegate de secretar general al comunei Dieci face prezența membrilor Consiliului Local: 

Prezenți: Marcu-Onoriu BIRĂU (online), Gheorghe-Florin BOGDAN (în format fizic), Andreea-Daiana BUDEA (online) , Călin-Pavel COMAN (în format fizic), Adam Teodor GALEA (în format fizic), Ștefan-Iulius PAVEL (în format fizic), Ioan SALCU (în format fizic), Filip STANOIEVICI (în format fizic), Stelian-Vasile VULTUR (online).

 Rezultat prezenți: 9 consilieri locali din 9 în funcție.

 Secretarul general delegat constată că sunt îndeplinite condițiile din art. 137 alin. (1). din Ordonanța de Urgență nr. 57/2019 privind Codul Administrativ, cu modificările și completările ulterioare.

             Sunt de asemenea prezenti   la sediul Consiliului dl. Galea Ștefan Petru -primar , Dna Boda Claudia Sînziana, funcționar public cu atribuții delegate de secretar general, dna Feier Ancuța Maria-consilier contabilitate.
             Procesul verbal al şedinţei este întocmit de către secretarul general.
I.

Dl. președinte Pavel Ștefan-Iulius dă  citire Dispoziției Primarului nr 30/2026 de convocare a Consiliului local în şedinţă conform următorului PROIECT AL ORDINII DE ZI:

1.Proiect de hotarare privind aprobarea ordinei de zi a şedinţei  Consiliului local din data de 30.03.2026;

            2.Proiect de hotarare privind aprobare proces verbal sedință 27.02.2026;

            3.Proiect de hotarare privind adoptarea conturilor anuale de executie a bugetului Consiliului local al comunei Dieci pe anul 2025;

            4.Prezentare Raport privind starea socială, economică și de mediu an 2025


5. Prezentare Raport asupra situatiei gestionarii bunurilor mobile si imobile aflate in patrimoniul Consiliului local al comunei Dieci an 2025


6. Prezentare Raportul  viceprimarului pe anul 2025  


7. Prezentare rapoarte activitate consilieri locali pe anul 2025



8.Intrebari și interpelari la adresa executivului, diverse

              Proiectele  de hotărâre au  fost iniţiate de dl.Galea Stefan Petru-primar 

Dl președinte de ședință dă citire punctului 1. de pe ordinea de zi Proiectul ordinei de zi a şedinţei  Consiliului local din data de 30.03.2026– inițiator Primar Galea Stefan Petru.Dl. primar propune introducerea pe ordinea de zi la pct.   4.Proiect de hotărâre privind aprobarea închirierii prin licitatie publica a unei suprafețe de teren, restul punctelor de pe ordinea zi fiind renumerotate în consecință.

Dna Boda Claudia Sînziana, funcționar public cu atribuții delegate de secretar general intervine și aduce la cunoștința consilierilor locali prevederile art. 228, alin. (2) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, care stipulează: „În exercitarea funcției, consilierul local sau consilierul județean aflat în una dintre situațiile prevăzute la alin. (1) are obligația să anunțe la începutul ședinței consiliului local, respectiv a consiliului județean interesul personal pe care îl are la adoptarea hotărârii respective, anunț care se consemnează în mod obligatoriu în procesulverbal al ședinței”. Cunoscând proiectele înscrise pe ordinea de zi, este foarte important ca fiecare consilier să analizeze prevederile proiectelor și să anunțe interesul personal pe care îl are. Astfel, acesta nu va fi luat în calcul la cvorumul necesar adoptării hotărârii, nu va participa la dezbaterea proiectului și nu va avea drept de vot pentru proiectele la care anunță conflictul de interese.

Dna Boda Claudia Sînziana, funcționar public cu atribuții delegate de secretar general arată că toate proiectele întrunesc condițiile pentru a fi introduse pe ordinea de zi, fiind comunicate din timp cu comisiile de specialitate și având avizele acestora, inclusiv cel propus la suplimentarea ordinii de zi.

Proiectul de hotărâre este avizat de către cele 3 comisii de specialitate. 

Nu sunt discuții.

Dl. preşedinte de şedinţă  supune la vot aprobarea proiectului de hotărâre în forma modificată, acesta fiind aprobat cu unanimitate de 9 voturi pentru de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 21/2026.
  Se trece la punctul
II.
 
Dl. președinte de ședință dă citire punctului 2. de pe ordinea de zi Proiect de hotarare privind aprobare proces verbal sedință 27.02.2026-inițiator Primar Galea Stefan Petru
Proiectul de hotărâre este avizat de către cele 3 comisii de specialitate. 
            Nu sunt discuții.
Dl. preşedinte de şedinţă  supune la vot aprobarea proiectului de hotărâre, acesta fiind aprobat cu unanimitate de 9 voturi pentru de cei 9 consilieri prezenţi, din totalul de 9 în funcţie, fiind adoptată HOTĂRÂREA NR.. 22/2026
  Se trece la punctul

III.
 
Dl. președinte de ședință dă citire punctului 3. de pe ordinea de zi Proiect de hotarare privind adoptarea conturilor anuale de executie a bugetului Consiliului local al comunei Dieci pe anul 2025-inițiator Primar Galea Stefan Petru 

Proiectul de hotărâre este avizat de către cele 3 comisii de specialitate. 
Dl.Pavel Ștefan cere explicații care sunt date de către dna contabilă prezentă la ședință.Dl.Pavel cere prezentarea unui rezumat la fiecare execuție.Dl.Salcu –să se găsească soluții pt.acoperirea costurilor cu gunoiul.Cheltuiala excesivă cu apa pe primărie, sunt persoane neconforme pt.care suportă primăria costul.Dl.Bogdan Florin –care sunt contractele în curs ale primăriei?
Dl. preşedinte de şedinţă  supune la vot aprobarea proiectului de hotărâre în forma inițiată, acesta fiind aprobat cu majoritate de 8 voturi pentru  și unul împotrivă (Stanoievici) de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 23/2026.
  Se trece la punctul
IV.
 
Dl. președinte de ședință dă citire punctului 4. de pe ordinea de zi Proiect de hotărâre privind aprobarea închirierii prin licitatie publica a unei suprafețe de teren -inițiator Primar Galea Stefan Petru
Proiectul de hotărâre este avizat de către cele 3 comisii de specialitate.
Nu sunt discuții.

Dl. preşedinte de şedinţă  supune la vot aprobarea proiectului de hotărâre în forma inițiată, acesta fiind  aprobat cu unanimitate de 9 voturi pentru de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 24/2026.
Se trece la punctul
V.

 Se prezintă la pct.5 Raportul privind starea socială, economică și de mediu pe anul  2025.

             Nu sunt discuții.
 Se trece la punctul
VI.

             Se prezintă la pct.6. Raportul asupra situatiei gestionarii bunurilor mobile si imobile aflate in patrimoniul  comunei Dieci pe anul  2025.
             Nu sunt discuții.
Se trece la punctul
VII.



   Se prezintă la pct 7. Raportul  viceprimarului pe anul 2025;

                           Nu sunt discuții.
               Se trece la punctul
VIII.


   Se prezintă la pct 8 Rapoartele de  activitate ale consilierilor locali pe anul 2025;

   Nu sunt discuții.
               Se trece la punctul
IX.
          ”Intrebari și interpelari la adresa executivului, diverse”.    

Dl președinte, dă cuvântul consilierilor și persoanelor prezente, în ordinea înscrierii la cuvânt:

Dl.Stanoievici Filip -șanțul din Crocna de Sus, la ”poștașu” să se refacă.Ridică problema câinilor vagabonzi.Resturile vegetale care ar trebui preluate de la cetățenii comunei.Situația camioanelor care trec nestingherite cu tonaj mare pe drumurile comunale.Data viitoare nu va mai vota închirierea pășunii.De ce nu se valorifică patrimoniul comunei, respectiv închirierea spațiilor comerciale.Când se supune la vot organigrama? Ce măsuri se iau privind clădirile care prezintă pericol pentru cetățeni?De ce nu continuă lucrările la capela Crocna?Ce se poate face ca să fie preluat gunoiul de la toată lumea ?

Dl. Bogdan Florin – la buget să prindem bani pentru a investi în căminul de la Dieci, ar trebui adus la un nivel acceptabil.Să reducem cheluielile cu apa.Prevăzuți bani pentru drumul Revetiș-Roșia ,este distrus.Tomberoane pentru Revetiș și Roșia, 20 să fie suportate de primărie.Să căutăm alt operator pentru transport gunoi.

Dl.Coman Călin –la Revetiș când se introduce apa? Ar trebui băgat în cimir pe alei piatră sau asfalt. Problema câinilor vagabonzi.


Dl.Salcu –drumurile de la Roșia.Două podețe la Roșia sunt în pericol.Să fie stimulați angajații primăriei care muncesc mai mult.Educarea cetățenilor pentru protejarea mediului.

Dl.Galea Adam –propune achiziționarea unor plase verzi și marcarea cladirilor periculoase.Amplasarea de camere de supraveghere în comună.De luat măsuri urgente pentru definitivarea lucrărilor în derulare-piste, drum,apă.

Dl. Pavel Ștefan –care situația cu ocolul privat?Dl.viceprimar arată că s-a majorat costul pentru pază/ha, nu avem o situație clară privind datoriile la ocol.Situația privind autovehicolele din proprietatea primăriei ( autorismele, mașina de pompieri).Să fie scoase la licitatie spațiile de la bloc și de la fosta poliție.Solicită din partea executivului situații privind apa, curent, amenajamentul silvic, cheltuielile microbubuzului elevi, investiția la apă Crocna, situația cu ocolul silvic, contractele cu avocatii.
Dl. preşedinte de şedinţă văzând că nu mai sunt şi alte probleme la ordinea de zi, declară închise lucrările şedinţei.

     PREŞEDINTE DE ŞEDINTĂ                                                 SECRETAR GENERAL delegat                  

              Pavel Ștefan-Iulius                                                   Boda Claudia Sînziana

